Ֆեոդոր Ռախմանովի եկամտաբեր տուն

Ֆեոդոր Ռախմանովի եկամտաբեր տուն («Հասկերով տուն», ռուս.՝ Доходный дом Фёдора Рахманова, «Дом с колосьями»), պատմական շենք Մոսկվայի Պոկրովկա փողոցում։ Մոդեռն ոճով եկամտաբեր տունը ճարտարապետ Պյոտր Դրիտենպրեյսի նախագծով կառուցվել է 1898-1899 թվականներին վաճառական Ֆեոդոր Սեմյոնովիչ Ռախմանովի համար։ 2016 թվականից շենքը դաշնային նշանակության մշակութային ժառանգության հուշարձան է։


== Պատմություն ==
Ֆեոդոր Ռախմանովը (1848-1914) եղել է հնածիսական վաճառականների մեծ տոհմի անդամ, որը միլիոնանոց կարողությունը կուտակել է հացի առևտրով, նրան է պատկանել մեծաթիվ անշարժ գույք մայրաքաղաքում։ Պոկրովկայում եկամտաբեր տունը կառուցվել է 1898-1899 թվականներին ճարտարապետ Պյոտր Դրիտենպրեյսի ղեկավարությամբ և դարձել է Մոսկվայում մոդեռնի առաջին նմուշներից մեկը։ Ճակատը զարդարված է ճոխ ծեփվածքով. տղամրդականց և կանանց մասկարոններ, կադուցեուսներ, դափնու տերևներ, ժապավեններ, վարդակներ։ Երկրորդ հարկի թիերում հացազգի բույսերի հասկերի կոմպոզիցիաներ են, որոնց պատճառով էլ տունը քաղաքի բնակիչները ոչ պաշտոնապես անվանել են «Հասկերով տուն»։ Անկյունային որմնախորշերում տեղադրված են սյուներ ու քանդակագործական գլուխներ, որոնք հիշեցնում են ֆրանսիացի դեկորատոր Լուի Մաժորելի ոճը։ Որոշ հետազոտողների կարծիքով՝ ինքնատիպ ձևավորմամբ տունը պարտական է պատվիրատուին. Դրիտենպրեյսի նախորդ շինությունները տիպային էին, առանց այդպիսի էկլեկտիկ ձևավորման։
Առաջին հարկում հացի խանութ էր, նկուղում պահեստներ էին։ Վերին հարկերում գտնվում էին բնակարաններ՝ Ռախմանովների ընտանիքի համար և վարձակալությամբ տրվող։ Քաղաքի բնակիչների շրջանում Ռախմանովի տունը Պոկրովկայում հայտնի դարձավ ոչ միայն հացի խանութի, այլև մայրաքաղաքում առաջին հանրային զուգարանի շնորհիվ։
1917 թվականի հեղափոխությունից հետո Ռախմանովների ընտանիքը մի քանի տարի շարունակում էր ապրել շենքում, սակայն շուտով այն ազգայնացվեց և փոխանցվեց կոմունալ բնակարանային ֆոնդին։ Ընդարձակ բնակարանները վերփոխվեցին բազմաթիվ փոքր սենյակների։ Խորհրդային ժամանակաշրջանում առաջին հարկի տարածքներում բացվեցին խոհարարական և ձկան խանութներ։ Վերջինի ցուցափեղկերում ակվարիումներ էին։
2013 թվականին շենքը վերականգնվել է, աշխատանքների ընթացքում վերանորոգվել են ճակատները, առաջին հարկի խանութի ներսույթը, այդ թվում՝ մասնակիորեն բացվել է բնօրինակ հախճասալը։ Այժմ շենքի առաջին հարկում կրկին բացվել են հացի և խոհարարական խանութները, իսկ երկրորդ և երրորդ հարկերը բնակելի են։ 2014 թվականին տունը ստացել է տարածաշրջանային, իսկ 2016 թվականին՝ դաշնային նշանակության մշակութային ժառանգության հուշարձանի կարգավիճակ։


== Պատկերասրահ ==

		
		
		


== Ծանոթագրություններ ==


== Գրականություն ==
Илизарова С. С., Соколовская З. К. Творцы техники и градостроители Москвы (до начала XX века) / под ред. В. М. Орла. — М.: Янус-К, 2002. — С. [101] (стб. 2). — 378 с. — ISBN 5-8037-0088-6
Коллектив авторов Московский архив: историко-краеведческий альманах. — М.: Мосгорархив, 1996. — Т. 1. — С. 405. — 544 с. — (Москва и москвичи). — ISBN 5-7228-0027-9
Леонова Н. Б. Моя маленькая Москва: знаменитые немцы в российской столице. Путеводитель. — М.: МСНК-пресс, 2014. — С. 64. — ISBN 978-5-98355-109-1
Москва: Архитектурный путеводитель / И. Л. Бусева-Давыдова, М. В. Нащокина, М. И. Астафьева-Длугач. — М.: Стройиздат, 1997. — С. 373—374. — ISBN 5-274-01624-3
Нащокина М. В. Московский модерн. — 3-е изд. — СПб.: Коло, 2011. — С. 373—374. — 792 с. — ISBN 978-5-901841-65-5
Писарькова Л. Ф. Московская городская дума, 1863—1917 гг. — М.: Мосгорархив, 1998. — С. 414—434. — 567 с.
Шокарев С., Вострышев М. Вся Москва от А до Я. — М.: Эксмо, 2011. — С. 675. — ISBN 978-5-4320-0001-9
Юхименко Е. Рахмановы. Купцы-старообрядцы, благотворители и коллекционеры. — М.: Тончу, 2014. — 520 с. — ISBN 978-5-91215-091-3


== Արտաքին հղումներ ==
Доходный дом Рахманова Archived 2019-01-21 at the Wayback Machine. в проекте «Жил-был дом» на радио «Культура»
Детали фасада крупным планом
Историческая плитка в интерьере первого этажа